Da Weana Spuat-Club - Foabm schwoaz/weiß - is ana vau de ötastn Spuatvareine vo Esterreich und zua bestn Zeit nua unta "da Spuatclub" bekaunt gewesn. Dea Varein is ausn Weana Cyclistenclub hervuagaunga, dea am 24. Feba 1883 gründt wuan is. De Fuaßboiobteulung gibts seit 1907 und is damit a ana vo de ötastn Fuaßboivareine vo Esterreich. De Fuaßbolla san dreimoi esterreichischa Masta, siemmoi Vizemasta und amoi Cupsiega woan. Duach zwa Pleitn is da Weana Spuat-Club in de 90er Joa diaf obgstiazt, bestäht owa no imma. De Fuaßboiobteulung ist 2002 obgspoitn woan und spüt ois eignständiga Fuaßboivarein in da drittklassign Regioneuliga Ost.